O pisică sălbatică a fost filmată în pădurile din Munții Călimani. A fost surprinsă în timp ce se bucura de razele soarelui
O pisică sălbatică a fost filmată în pădurile din Munții Călimani. Felina a fost surprinsă de un angajat de la Romsilva, în timp ce se bucura de razele soarelui.
Când a observat însă că este urmărită, s-a ascuns printre copaci.
Chiar dacă seamănă cu pisicile domestice, aceste exemplare au întotdeauna blana cenușie, tigrată, cu dungi negre, iar la maturitate pot cântări 8 kilograme.
Pisica sălbatică este un animal solitar care vânează mai mult noaptea, și se hrănește cu mamifere mici şi păsări.